24.2.2022
Úradný vestník Európskej únie
SK
L 45/1529 KOMISIA PRÍPRAVNÉ AKCIE
KAPITOLA PA 02 — EURÓPSKE STRATEGICKÉ INVESTÍCIE (pokračovanie) PA 02 20
(pokračovanie)
PA 02 20 02
(pokračovanie) Obce Únie budú úzko spolupracovať v rámci Únie i za jej hranicami, a to s cieľom vo všeobecnosti budovať kapacity a konkrétne vymieňať si skúsenosti, poznatky a know-how v oblasti udržateľnej energie a plánovania v oblasti zmeny klímy, ďalej najlepšie príklady opatrení na zmierňovanie zmeny klímy a prispôsobovanie sa zmene klímy, ako aj poznatky o inovatívnych finančných nástrojoch Únie na podporu udržateľných energetických investícií.
Prípravná akcia zahŕňa analýzu existujúcich osvedčených postupov v oblasti udržateľnej energie a plánovania v súvislosti so zmenou klímy v obciach a vidieckych oblastiach a vypracovanie inovatívnych a integrovaných vidieckych stratégií s cieľom vhodným spôsobom riešiť prístup k energii a problém energetickej chudoby, zmierňovanie vplyvu zmeny klímy a znižovanie emisií skleníkových plynov, ako aj prispôsobenie vidieckych území zmene klímy.
Tieto stratégie by mali byť v súlade so stratégiou „Čistá planéta pre všetkých“ (Oznámenie Komisie Európskemu parlamentu, Európskej rade, Rade, Európskemu hospodárskemu a sociálnemu výboru, Výboru regiónov a Európskej investičnej banke z 28. novembra 2018 – Čistá planéta pre všetkých – Európska dlhodobá strategická vízia pre prosperujúce, moderné, konkurencieschopné a klimaticky neutrálne hospodárstvo (COM(2018) 773 v konečnom znení) a balíkom opatrení v oblasti čistej energie pre všetkých Európanov (Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov z 30. novembra 2016 Čistá energia pre všetkých Európanov (COM(2016) 860 v konečnom znení)), ako aj s cieľmi udržateľného rozvoja Organizácie Spojených národov a cieľmi iniciatívy „Udržateľná energie pre všetkých“.
A nakoniec sa zabezpečuje transparentné monitorovanie, podávanie správ a overovanie emisií skleníkových plynov v súlade s požiadavkami Rámcového dohovoru Organizácie Spojených národov o zmene klímy.
PA 02 20 03
Prípravná akcia – Umelá inteligencia a veľké dáta v digitálnej transformácii verejných správ v Európe: Európska platforma pre regióny Číselné údaje (Diferencované finančné prostriedky) Rozpočtové prostriedky 2022 Záväzky
p.m.
Platby
255 000
Rozpočtové prostriedky 2021 Záväzky
Platby
p.m.
p.m.
Plnenie 2020 Záväzky
850 000,—
Platby
0,—
Poznámky Tieto rozpočtové prostriedky sú určené na pokrytie záväzkov, ktoré neboli splatené v predchádzajúcich rokoch v rámci prípravnej akcie.
Prípravná akcia vytvára európsku platformu pre regióny pre umelú inteligenciu a veľké dáta s cieľom zefektívniť verejnú správu a služby sústredené na používateľov.
Rýchla integrácia digitálnych technológií je pre celonárodné, regionálne a miestne samosprávy mnohonásobnou výzvou.
Dôležitým aspektom tejto transformácie sú očakávania občanov a podnikov, pokiaľ ide o ich interakciu s vládami.
Toto si vyžaduje digitálnu transformáciu vlád.
Orgány verejnej správy musia zmeniť to, ako fungujú, a ako sú zorganizované.
Musia zabezpečiť zručnosti potrebné na používanie nových digitálnych nástrojov; musia spolupracovať a byť v kontakte s občanmi a podnikmi.